Ամբիոնը հիմնադրվել է 1954 թ. և մինչև 1960 թ. ղեկավարվել է Ռ. Ա. Ալեքսանդրյանի կողմից (հետագայում` ֆիզմաթ. գիտությունների դոկտոր, պրոֆեսոր, ՀՍՍՀ ԳԱ ակադեմիկոս, ԽՍՀՄ պետական մրցանակի դափնեկիր, գիտության վաստակավոր գործիչ): Ամբիոնում աշխատել են ևս երկու դասախոս` Ն. Հ. Պետրոսյանը և Հ. Մ. Մարտիրոսյանը: Չնայած փոքրաթիվ կազմին` արդեն առաջին տարիներին ամբիոնի կողմից կարդացվել են բազմազան դասընթացներ սովորական դիֆերենցիալ հավասարումների, մաթեմատիկական ֆիզիկայի և ֆունկցիոնալ անալիզի առանձին բաժիններում: